ಎಟಿಎಂ ಸರ್ವಿಸ್ ನೆಪದಲ್ಲಿ ATMನಿಂದ ಹಣ ಎಗರಿಸುತ್ತಿದ್ದ ಖದೀಮ ಈಗ ಖಾಕಿ ಅತಿಥಿ ಬೆಂಗಳೂರು: ಎಟಿಎಂ ಸರ್ವಿಸ್ ಮಾಡುವ ನೆಪದಲ್ಲಿ ಬಂದು ಹಣ ಕಳ್ಳತನ ಮಾಡುತ್ತಿದ್ದ ಆರೋಪಿಯನ್ನು ಬ್ಯಾಡರಹಳ್ಳಿ ಪೊಲೀಸರು ಬಂಧಿಸಿದ್ದಾರೆ. ವಿನಯ್ ಜೋಗಿ ಬಂಧಿತ ಆರೋಪಿ. ಆರೋಪಿ ವಿನಯ್ ಸೆಕ್ಯೂರ್ ವ್ಯಾಲ್ಯೂ ಎಂಬ ಕಂಪನಿಯಲ್ಲಿ ATMಗಳಿಗೆ ಹಣ ತುಂಬಿಸುವ ಕೆಲಸ ಮಾಡ್ತಿದ್ದ. ಬಳಿಕ ಎಟಿಎಂಗಳಿಗೆ ಸರ್ವಿಸ್ ಮಾಡುವ ನೆಪದಲ್ಲಿ ಎಟಿಎಂನಿಂದ ಎರಡ್ಮೂರು ಲಕ್ಷ ಹಣ ಎಗರಿಸಿ ಅನುಮಾನ ಬರದಂತೆ ಎಸ್ಕೇಪ್ ಆಗ್ತಿದ್ದ. ಹೀಗೆ ಈವರೆಗೆ 50 ಲಕ್ಷಕ್ಕೂ ಹೆಚ್ಚು ಹಣವನ್ನು ಕದ್ದಿದ್ದಾನೆ. ಸದ್ಯ ಬ್ಯಾಡರಹಳ್ಳಿ ಪೊಲೀಸರು ಖದೀಮನನ್ನು ಬಂಧಿಸಿದ್ದು, ಆತನಿಂದ 14 ಲಕ್ಷ ವಶಕ್ಕೆ ಪಡೆದಿದ್ದಾರೆ. ವಿನಯ್ ಜೋಗಿ ಎಟಿಎಂಗೆ ಹಣ ತುಂಬಿಸುವ ಕೆಲಸ ಮಾಡುತ್ತಿದ್ದ. ಕೆಲಸ ಮುಗಿದ ಮೇಲೆ ಒಬ್ಬನೇ ಎಟಿಎಂ ಸೆಂಟರ್ಗೆ ಹೋಗ್ತಿದ್ದ. ಸೆಕ್ಯೂರಿಟಿ ಬಳಿ ಸರ್ವೀಸ್ ಇದೆ ಎಂದು ಹೇಳಿ ತನ್ನ ಕಂಪನಿಯ ಐಡಿ ಕಾರ್ಡ್ ತೋರಿಸಿ ಒಳಗೆ ಹೋಗ್ತಿದ್ದ. ಎಟಿಎಂ ಮಷಿನ್ ಬಿಚ್ಚಿ ಹಣ ಕದಿಯುತ್ತಿದ್ದ. ಒಂದೇ ಬಾರಿ ದೊಡ್ಡ ಮೊತ್ತದಲ್ಲಿ ಹಣ ಎಗರಿಸಿದರೆ ಅನುಮಾನ ಬರುತ್ತೇ ಎಂದು ಒಂದೊಂದು ಎಟಿಎಂ ಮಷಿನ್ನಿಂದ ಸ್ವಲ್ಪ ಸ್ವಲ್ಪ ಹಣ ಕದಿಯುತ್ತಿದ್ದ. ಎಟಿಎಂಗಳಲ್ಲಿ ಹಣ ಕಡಿಮೆಯಾಗಿರುವುದು ಬೆಳಕಿಗೆ ಬಂದಿತ್ತು. ಕಂಪನಿ ಆಡಿಟಿಂಗ್ ವೇಳೆ 30 ಲಕ್ಷ ಕಡಿಮೆಯಾಗಿರುವುದು ತಿಳಿದು ಬಂದಿದೆ. ಈ ವೇಳೆ ಹಣ ನಾಪತ್ತೆ ವಿಚಾರವಾಗಿ ವಿನಯ್ ಮೇಲೆ ಕಂಪನಿಗೆ ಅನುಮಾನ ಬಂದಿದೆ. ಕಂಪನಿ ಅನುಮಾನಿಸುತ್ತಿದೆ ಎಂದು ತಿಳಿದು ಖದೀಮ ವಿನಯ್ ಎಸ್ಕೇಪ್ ಆಗಿದ್ದ. ಬಳಿಕ ವಿನಯ್ ಜೋಗಿ ವಿರುದ್ಧ ಕಂಪನಿ ದೂರು ದಾಖಲಿಸಿತ್ತು. ಕೇಸ್ ದಾಖಲಾದ ಬಳಿಕ ವಿನಯ್ ಜೋಗಿ ಹೈಡ್ರಾಮಾ ಶುರು: ಇನ್ನು ದೂರು ದಾಖಲಾದ ನಂತರ ವಿನಯ್ ಜೋಗಿ ಹೈಡ್ರಾಮಾ ಶುರು ಮಾಡಿದ್ದ. ಕಂಪನಿಯಲ್ಲಿ ನನಗೆ ತುಂಬಾ ಕಿರುಕುಳ ನೀಡ್ತಿದ್ದಾರೆ. ನಾನು ಆತ್ಮಹತ್ಯೆ ಮಾಡಿಕೊಳ್ಳುತ್ತೇನೆ ನೇತ್ರಾವತಿ ನದಿಗೆ ಹಾರಿ ಪ್ರಾಣ ಕಳೆದುಕೊಳ್ಳುತ್ತೇನೆ ಎಂದು ವಿಡಿಯೋ ಮಾಡಿದ್ದ. ಮನೆಯವರಿಗೆ ಸೆಲ್ಫಿ ವಿಡಿಯೋ ಮಾಡಿ ಕಳುಹಿಸಿದ್ದ. ಬಳಿಕ ಮೊಬೈಲ್ ಆಫ್ ಮಾಡಿಕೊಂಡಿದ್ದ. ಒಂದು ತಿಂಗಳಿಂದ ಪೊಲೀಸರ ಕೈಗೆ ಸಿಗದೆ ಸತಾಯಿಸುತ್ತಿದ್ದಾನೆ. ಇತ್ತೀಚೆಗಷ್ಟೆ ಮೊಬೈಲ್ ಆನ್ ಮಾಡಿದ ನಂತರ ಮೊಬೈಲ್ ನೆಟ್ವರ್ಕ್ ಜಾಡು ಹಿಡಿದು ಆರೋಪಿಯನ್ನು ಪೊಲೀಸರು ಪತ್ತೆ ಹಚ್ಚಿದ್ರು. ಸದ್ಯ ಇದೀಗ ವಿನಯ್ ಜೋಗಿ ಪೊಲೀಸರ ಅತಿಥಿಯಾಗಿದ್ದಾನೆ. ಆರೋಪಿ ಹಣದ ಸಹಿತ ಎಸ್ಕೇಪ್ ಅಗಿ ಐಷಾರಾಮಿ ಜೀವನ ನಡೆಸುವ ಪ್ಲ್ಯಾನ್ ಮಾಡಿದ್ದ ಎಂಬುವುದು ಪೊಲೀಸರ ವಿಚಾರಣೆ ವೇಳೆ ಬಯಲಾಗಿದೆ. ಇದನ್ನೂ ಓದಿ: ರೈತರದ್ದೇ ಟ್ರ್ಯಾಕ್ಟರ್ ಕದ್ದು.. ರೈತರಿಗೇ ಲೀಸ್ಗೆ ಬಿಡ್ತಿದ್ದ ಐನಾತಿ ಕಳ್ಳ ಕೊನೆಗೂ ಅಂದರ್! Copyrights 2019 TV9 Kannada. All rights reserved.Designed and Developed by Veegam Software Pvt Ltd.